L-Aġent Direttur tal-Eżamijiet u l-Bord tal-Eżamijiet Pubbliċi Lokali għarrfu li se jsiru resits għall-eżamijiet għal dawk li ma għaddewx mill-eżamijiet għall-ingaġġ ta’ Suldati, Suldati Atleti u Suldati Mużiċisti li saru f’Marzu 2014 . Il-kandidati għandhom l-opportunità li jersqu għall-eżamijiet li ma għaddewx minnhom, u mhux għal dawk li ma resqux għalihom. L-applikazzjonijiet mimlija jintlaqgħu fid-Dipartiment tal-Eżamijiet, The Mall, Floriana u fiċ-Ċentru tal-Eżamijiet, Lyceum Complex, ir-Rabat, Għawdex min-nhar il-Ħamis, 17 ta’ Lulju 2014 sa mhux aktar tard mill -Ħamis 24 ta’ Lulju 2014 bejn it-8:00 a.m. u 12.00 p.m. Id-dati tal-eżamijiet ser ikunu kif ġej: Fi stqarrija ngħad li l-applikazzjonijiet mibgħuta minn barra minn Malta jintlaqgħu sa mhux aktar tard mis-13:00 p.m. (Ħin ċentrali Ewropew) ta’ nhar il-Ħamis 24 ta’ Lulju 2014.  Dawn jistgħu jitqiesu biss jekk jingħataw id-dettalji kollha mitluba fuq l-applikazzjoni.  F’każi bħal dawn, il-formola tal-applikazzjoni formali ffirmata mill-applikant għandha tasal għand id-Dipartiment tal-Eżamijiet sa mhux aktar tard mit-Tnejn 28 ta’ Lulju 2014 sas-13:00 p.m. (Ħin Ċentrali Ewropew). L- email tad-Dipartiment tal-Eżamijiet huwa: [email protected] Taħt l-ebda ċirkustanza ma jintlaqgħu applikazzjonijiet li ma jaslux fiż-żmien speċifikat.